Tahdon esittää sinulle kysymyksen: -
Kuka ajattelet olevasi?
Se on mielenkiintoinen mutta erittäin tärkeä kysymys.
Jumala haluaa meidän todella tietävän, keitä olemme Hänessä, -
jotta voimme olla Hänen edustajiaan.
Uskon, että Isä herättää morsiantaan siihen totuuteen, -
että Hän rakastaa tätä suuresti.
Hän haluaa, että Kristuksen morsian loistaa -
ja pitää esillä Jumalan Sanaa ympäröivälle maailmalle.
Se alkaa tällä kysymyksellä.
Suuri ongelmani oli, että minulla oli jatkuvasti vaivaantunut olo.
Murehdin, mitä ihmiset ajattelevat.
Mutta Jumalan täydellinen rakkaus karkottaa pelon.
Kysyn sinulta: Kuka ajattelet olevasi? Pyhä Henki haluaa auttaa sinua.
Tahdon lukea sananpaikan, joka sai aiemmin minut kokemaan tuomiota.
Älkää te kokeko tuomiota. Haluan auttaa teitä ymmärtämään sen.
Se on Jaak. 1:22.
"Mutta olkaa sanan tekijöitä, eikä vain sen kuulijoita, pettäen itsenne.
Sillä jos joku on sanan kuulija eikä sen tekijä, niin hän on miehen kaltainen, -
joka katselee kuvastimessa luonnollisia kasvojaan;
hän katselee itseään, lähtee pois ja unhottaa heti, millainen hän oli.
Mutta joka katsoo täydelliseen lakiin, vapauden lakiin, ja pysyy siinä, -
eikä ole muistamaton kuulija, vaan todellinen tekijä, -
hän on oleva autuas tekemisessään."
Tapasin lukea kohdan ja ajatella: -
"Voi ei, olen sanan kuulija mutta en tekijä."
Koin tuomiota ja piiskasin itseäni: "Olen huono."
Mutta se ei ole sitä, mitä tämä katkelma tarkoittaa.
Tässä sanotaan, että jos et ole sanan tekijä, -
ja se on aika iso vaatimus.
Sanan tekeminen on sitä, että tekee niin kuin Raamattu käskee.
Olla niin kuin Hän on tässä maailmassa.
Raamattu sanoo: he laskevat kätensä sairaiden päälle, ja nämä paranevat.
Ellet tee ja tuota kaikkia hengen hedelmiä -
ja Jeesuksen tekoja elämässäsi, -
Raamattu sanoo, että ellet tee noita asioita, -
unohdat, miltä sinä näytät.
Se ei sano: "Jos olet sanan kuulija mutta et tekijä, häpeä itseäsi!"
Se sanoo: "Jos olet sanan kuulija mutta et tee asioita, joista luet, -
se johtuu siitä, että olet kuin joku, -
joka katsoi peiliin, käveli pois ja unohti, miltä Hän näytti.
Pyhä Henki haluaa muistuttaa sinua tänään siitä, miltä sinä näytät.
Eräs toinen sananpaikka, 2. Piet. 1:2, sanoo näin: -
"Armo ja rauha lisääntyköön teille -
Jumalan ja meidän Herramme Jeesuksen tuntemisen kautta.
Koska hänen jumalallinen voimansa on lahjoittanut meille kaiken, -
mikä elämään ja jumalisuuteen tarvitaan, hänen tuntemisensa kautta,
joka on kutsunut meidät kirkkaudellaan ja täydellisyydellään".
Meillä on kaikki, mitä tarvitsemme.
Siihen on pääsy Hänen läheisyydessään.
Sitten luetellaan Jumalan eri hyveitä.
Jakeessa 9 sanotaan: -
"Jolla sitävastoin ei niitä [hyveitä] ole, -
se on sokea, likinäköinen, -
on unhottanut puhdistuneensa entisistä synneistänsä."
Tässä sanotaan pohjimmiltaan samaa kuin Jaakob sanoi.
Elleivät nämä Jumalan hyveet näyttäydy elämässäsi -
ja ellet tee Jeesuksen tekoja, -
se johtuu siitä, että olet unohtanut, miltä sinä näytät.
Tässä ei sanota, että ellei elämässäsi näy hengen hedelmiä, -
sinun pitäisi hävetä ja tuntea olosi lannistuneeksi.
Tässä sanotaan, että sinun pitää muistaa, miltä sinä näytät.
Miltä sinä sitten näytät?
Raamattu sanoo, että kun otamme vastaan Kristuksen Pelastajanamme, -
kun vaihdamme elämämme -
ja otamme uskossa vastaan Jumalan armon, -
joka muuttaa meidät, meistä tulee uusia luomuksia.
Jesajan kirjassa sanotaan, -
että Jeesusta haavoitettiin meidän rikkomustemme tähden.
Häntä runneltiin pahojen tekojemme takia.
Rangaistus oli Hänen päällänsä, että meillä olisi rauha, -
ja Hänen haavainsa kautta me olemme paratut.
On kiintoisaa, että Häntä haavoitettiin meidän syntimme tähden.
Hänet runneltiin pahojen tekojemme tähden.
Hepreassa "pahat tekomme" -sana tarkoittaa kavaluuttamme, -
vanhaa identiteettiämme ja luontoamme, pahaa luontoamme.
Häntä runneltiin, -
jotta meidän ei enää tarvitsisi olla kataluutemme määrittämä
Se on evankeliumin hyvä uutinen.
Kun tulemme Kristuksen luo, nöyrrymme, ja sanomme: -
"Herra, tarvitsen armoasi ja anteeksiantoasi.
Tule elämääni. Otan Sinut vastaan uskossa."
Hän tulee sisään, antaa anteeksi syntimme ja muuttaa luonteemme.
Hän muuttaa sinut henkilöstä, joka on pahuuden ja synnin määrittelemä, -
uudeksi luomukseksi.
Raamattu sanoo, että Jeesus on viimeinen Aadam.
Aivan kuin ensimmäinen Aadam vaivutettiin uneen -
ja Eeva luotiin hänen kyljestään, viimeinen Aadam, Jeesus, -
annettiin kuolemaan. Hänen kylkensä puhkaistiin. Siitä vuosi verta ja vettä.
Hänen kuolemastaan ja ylösnouse- muksestaan on noussut uusi morsian.
Se ei ole syntynyt turmeltuneesta luonteesta, -
vaan syntynyt uudesti täydellisestä, Jeesuksesta.
Uskon kautta me saamme uuden luonteen.
Jumala haluaa, että muistamme ja ymmärrämme tuon totuuden, -
jotta voimme ilmentää Jeesusta ja jotta meistä voi tulla sanan tekijöitä.
On upeaa nähdä, miten Jumala alkaa käyttää ihmisiä, -
kun he ovat tarttuneet tähän totuuteen, mitä Jumala on tehnyt.
Olemme nähneet, miten Jumala tekee ihmeellisiä asioita Australiassa, -
kun ihmiset nousevat ja uskovat äkisti, että he ovat saaneet anteeksi.
He menevät ulos ja rukoilevat sairaiden puolesta kadulla.
Monia tulee Kristuksen luo. Tapahtuu monia ihania ihmeitä.
Jumala haluaa tehdä saman sinunkin elämäsi kautta.
Raamattu sanoo 2. Kor. 3:ssa: -
"Sillä Herra on Henki, ja missä Herran Henki on, siinä on vapaus."
Vapaus tarkoittaa sitä, että on vapaa.
Vapautta pelosta, vapautta hylätyksi tulemisen pelosta.
Vapautta synnistä. Vapautta minusta.
En enää elä minä vaan Kristus minussa.
Se ei tapahtunut tekojeni kautta vaan uskosta Jumalan armoon. Halleluja!
Sinut tehtiin vapaaksi, kun sinusta tuli uusi luomus.
Edelleen: "Mutta me kaikki, jotka peittämättömin kasvoin -
katselemme Herran kirkkautta kuin kuvastimesta, -
muutumme saman kuvan kaltaisiksi -
kirkkaudesta kirkkauteen, niinkuin muuttaa Herra, joka on Henki."
Jotta voisit muistaa, kuka olet, etkä olisi sellainen, joka katsoo peiliin, -
kävelee pois ja unohtaa, miltä näytät, kuten luimme Jaakobin kirjeestä, -
sinun pitää joka päivä erottaa aikaa sille, -
että katselet Jumalan kasvoja.
Se tarkoittaa, että uskossa vietät aikaa Jumalan yhteydessä. Katselet Häntä.
Uskomalla uskot, että Hän ottaa sinut vastaan ja rakastaa sinua.
Uskot, että Hän on hyvä. Että Hän ei ole sinua vastaan vaan puolellasi.
Että kun Hän katsoo sinua, Hän näkee Jeesuksen.
Ja Hän on mielistynyt täydellisesti sinuun, koska uskot Jumalan Poikaan.
Olet uusi luomus. Et enää elä sinä, vaan Kristus sinussa.
Se on aika hämmästyttävä ajatus.
Mitä enemmän katselee Häntä, -
sitä enemmän näkee ilmestystä ja sitä enemmän muuttuu -
kirkkaudesta kirkkauteen, Hänen kuvakseen.
Kun katselee Häntä Jumalan Sanassa -
ja uskoo, että se, mitä Jeesuksesta sanotaan, koskee sinuakin.
Että olemme Jumalan vanhurskaus Kristuksessa.
Että kaikki Jumalan lupaukset ovat niin ja aamen.
Että ne koskevat minuakin, koska minut on vanhurskautettu.
Silloin elämäsi muuttuu.
Pyhä Henki haluaa viedä sinut matkalle, jolla on ilo.
Jolla kuljet kirkkaudesta kirkkauteen ja voimasta voimaan.
Jolla pidät ajatuksesi ja katseesi jatkuvasti kiinnitettynä -
Häneen, joka rakastaa sinua enemmän kuin elämää.
Hänen tuntemisessaan sinulla voi olla varmuus.
Tuo pyhä varmuus on se, minkä maailma haluaa nähdä.
Se ei ole itsevarmuutta vaan varmuutta Kristuksessa.
Jos yksinkertaisesti vain uskot lapsen tavoin, -
että et enää elä sinä vaan Kristus sinussa, -
olet innoissasi seuraavasta kohtaamastasi ihmisestä.
Ajattele. Jos oikeasti uskot uskon kautta, -
että Jumala sanoo: "Jos olet ottanut Hänet vastaan, olet uusi luomus."
Niin kuin Hän on, niin sinäkin olet tässä maailmassa.
Jos uskot, että enää et elä sinä, vaan Kristus sinussa, -
miltä se näyttää perheesi ja ympäröivän maailman silmin?
Kun herään aamulla, tykkään muistuttaa itseäni siitä, kuka olen.
Ennen kuin nousen vuoteesta, käytän pienen hetken siten, -
että muistutan itseäni, miltä näytän tänään. En ole aamuihminen, -
joten minusta ei aina tunnu upealta ja pirteältä. Olen enemmän iltaihminen.
Sen sijaan, että antaisin tunteiden ohjata, "vanhurskas on elävä uskosta".
Jumala haluaa, että meillä on usko. "Mikä on totuus tänään?
Totuus on: olen saanut anteeksi.
Kun tunnustan syntini, Hän antaa minulle vanhurskautensa.
Olen saanut anteeksi. Olen puhdas. Olen rakastettu.
Niin kuin Kristus, niin olen minäkin tässä maailmassa. En enää elä minä,-
vaan Kristus minussa."
Kun nousen ylös, olen innoissani, kun näen lapseni ja kaikki muut ihmiset, -
että he saavat olla vuorovaikutuksessa minussa olevan Kristuksen kanssa, -
ei Katherinen kanssa, jolla saattaa olla vähän kurja olo, -
vaan minussa olevan Kristuksen, kirkkauden toivon, kanssa.
Valtaosa, ainakin naiset, katsovat peiliin, ennen kuin aloittavat päivänsä.
Jumala sanoo, että Hän tahtoo meidän tekevän saman hengellisesti.
Sinun pitäisi katsoa peiliin päivittäin, itse asiassa säännöllisesti.
Katso Hänen Sanansa peiliin. Hänen kasvojensa peiliin.
Anna sen muistuttaa sinua siitä, kuka olet, -
niin että sinusta tulee Sanan tekijä.
Muistuta itseäsi, että kaikki, mitä olet kuullut ja tiedät Jumalasta, -
ei ole vain pään tietoa vaan itse asiassa Jeesuksen persoona.
Ja se itse asiassa tarkoittaa: "Tämä minä olen.
Kristus on nyt identiteettini.
Hänessä minä elän, toimin ja olen.
Ei enää elä Katherine vaan Kristus elää Katherinessa.
Kun nyt rukoilen jonkun puolesta, en kuulostele olotilojani, -
olenko tarpeeksi hengellinen -
ja olenko tehnyt riittävästi pystyäkseni vapauttamaan Jumalan voiman.
Voin lähestyä heitä pyhällä varmuudella, että kyse ei ole minusta.
En enää elä minä vaan Kristus. Hän haluaa koskettaa ja palvella.
Olen nähnyt Jumalan tekevän huikeita asioita.
Kuurot korvat ovat avautuneet. Mahtavia ihmeitä.
Diabetes on parantunut. Hepatiitti, syöpä ovat parantuneet.
Uskon, että tämän pitäisi olla normaalia kristillistä elämää.
Jumala otti jonkun, kuten minut, joka olin todella rikki ja epävarma.
Nyt Hän kuljettaa minua kaikkialle maailmaan -
kertomaan evankeliumin hyvää uutista, että Jumala rakastaa sinua -
ja Kristus sinussa haluaa unelmoida suuria unelmia.
Hän sinussa haluaa koskettaa maailmaa ympärilläsi. Halleluja.
Uskon, että herätys, jonka Pyhä Henki haluaa tuoda seurakuntaan, -
on lapsenkaltainen usko, joka uskoo, mitä Raamattu sanoo.
Se katsoo Jumalan Sanaa ja tunnistaa: "Tämä on totuus minulle."
Hän haluaa rohkaista sinua, että Hän haluaa tehdä enemmän, -
monin verroin enemmän kuin kaikki, mitä voimme pyytää, toivoa tai ajatella
Mistä sinä unelmoit? Jumala haluaa sinun unelmoivan jälleen.
Hän haluaa, että unelmoit kuin pikkulapsi.
Että unelmoit sinussa olevan Kristuksen kanssa.
Että Kristus sinussa on innoissaan ympäröivän maailman tavoittamisesta.
Olen nähnyt Jumalan tekevän ihmeellisiä asioita.
Todistukset ovat räjäyttäneet käsitykseni siitä, -
miten Jumala voi toimia.
Hän koskettaa ihmisten elämää ja muuttaa heidät voimallisesti.
Kerran rukoilin erään naisen puolesta.
Hän oli baptisti.
Hän sanoi: "En puhu kielillä enkä kaadu, -
mutta rukoilisitko puolestani? Minulla on kasvain."
Rukoilin hänen puolestaan.
Pyhä Henki kosketti häntä voimakkaasti.
Hän kertoi, että kun Pyhä Henki oli hänen yllään, -
hän tunsi, miten Jumalan käsi meni hänen vatsaansa neljä kertaa -
ja teki jotain. Hän ei tiennyt, mitä se oli, mutta hän tiesi, -
että Jumala kosketti häntä. Hän meni taas lääkäriin. Siellä huomattiin, -
että syöpää, jota ei voinut leikata, ei näkynyt enää kuvissa.
Kaikki kokeet olivat puhtaita.
Hänellä oli myös uusi maksa. Hänellä oli ennen ollut kirroosi.
Olemme nähneet sellaisia ihmeitä yhä uudelleen.
Olemme nähneet lääkärintodistukset: Hepatiitti C on parantunut.
Hiljattain, vain pari kuukautta sitten, yksi työntekijöistämme -
oli juuri saanut vauvan.
Hän soitti minulle innoissaan. Kaikki oli mennyt hyvin.
Olin sinä aamuna matkalla konferenssiin puhumaan.
Kun olin lähellä konferenssipaikkaa, puhelin soi taas.
Se oli perheen isä. Hän oli huolissaan. Hän pyysi: "Voisitko tulla tänne?
On todella paha ongelma."
Jätin harjoittelijani hoitamaan ensimmäisen puheenvuoron -
ja menin sairaalaan.
Vastasyntynyt oli saanut sydänkohtauksen, -
ja hänellä ei ollut elintoimintoja neljään minuuttiin.
Kun tulin sairaalaan, hoitajat olivat todella huolestuneita.
He sanoivat: "Hyvä, kun tulit. Auta vanhempia ymmärtämään, -
ettei vauva luultavasti selviydy.
Jos selviytyy, hänellä on luultavasti aivovaurio."
Menin sinne tietäen, että Jumalan tahto on parantaa.
Vanhemmat olivat täynnä uskoa. Me rukoilimme.
Sanoin: "Ottakaa kuva. Tästä tulee hyvä saarna.
Voimme todistaa Jumalan hyvyydestä."
Lyhyestä virsi kaunis. Nyt Gabriella on puolivuotias.
Hän on täydellinen. Hänessä ei ole mitään vikaa.
Jumala varjeli kaikelta, mitä lääkärit ennustivat. Tyttö parani täysin.
Olemme nähneet sen tapahtuvan yhä uudelleen ja uudelleen.
Tämä on tavallinen polku, mitä Jumala haluaa tehdä jokaisen uskovan kautta.
Hän haluaa voimauttaa uskosi.
Sen ei tule perustua siihen, mitä on nähnyt tai kokenut -
tai mitä ei ole nähnyt eikä kokenut, -
vaan sen totuuden varaan, kuka Jumala on.
Et voi luottaa johonkuhun, jota et tunne.
Jumala tahtoo, että todella tunnet ja koet Hänen rakkautensa ja sen, -
kuka Hän on, jotta voisit uskoa, että Hän elää sinussa.
Jotta voisit uskoa, että Hän tekee sen, mitä Hän lupaa.
Rakkaus on avain.
Jos voit palata paikkaan, jossa todella tiedät, -
että Hän on puolellasi ja Hän haluaa auttaa muistamaan, miltä näytät, -
kaikki muuttuu.
Olen nähnyt Jumalan tekevän -
ihmeitä yhä uudelleen ja uudelleen.
Muistan erään päivän monta vuotta sitten.
Palvelin metodistikirkossa.
Jumalan voima liikkui.
Sain tiedon sanat, ensimmäiset sitä iltaa varten, -
naisesta, jolla oli ongelmia kuulonsa kanssa.
Tiedon sanat olivat: "Jollakulla on kuuro korva."
Nainen tuli eteen. Hänellä ei ollut korvaa.
Se oli leikattu pois. Tärykalvo oli poistettu kokonaan syövän takia.
Rehellisesti sanottuna ajattelin: "Oi Herra, oletko tosissasi?
Yritän rakentaa uskoa täällä. Tämänkö puolesta pitää rukoilla ensin?"
Minulla ei oikeasti ollut uskoa, että nainen saisi kuulonsa takaisin.
Olen oppinut, ettei kyse ole siitä, miltä tuntuu, vaan siitä, että uskoo.
Seisoin siinä ja ajattelin: "Okei, Jumala. Auta!"
Laskin käteni naisen ylle ja rukoilin, että hän paranisi.
Ajattelin sydämessäni: -
"Ehkä voin uskoa, että tärykalvo kasvaa takaisin yhdessä yössä."
Laitoin oikean käteni paikalle, jossa naisen korva oli ollut.
Ja usein kun Jumalan voima on elämäni yllä -
tai se liikkuu todella, käteni saattaa vapista. En tiedä, miksi.
Joillakin on herkkä johdotus Jumalan voiman ja voitelun suhteen.
Laskin oikean käden. Herra sanoi: "Laita vasen käsi hänen ylleen."
Ajattelin: "Jumala, tarvitsen kaiken saatavilla olevan avun."
Olen myös huomannut, että kuuliaisuus tuo siunauksen. Tottelin.
Rukoilin ja käskin korvaa kuulemaan.
Herra sanoi minulle: "Kysy, kuuleeko hän?" Kuiskasin naisen korvaan.
Hän kääntyi ympäri: "Minä kuulen!" - "Oikeastiko?" kysyin.
Silloin Jumalan voima tuli, ja kaikkialla tupsahteli ihmeitä.
Kaihit katosivat. Koukkusormet suoristuivat.
Sen jälkeen olen nähnyt yhä uudelleen ja uudelleen, -
miten Jumala liikkuu ja koskettaa.
Kun menin kotiin sinä iltana, ajattelin portaita noustessani: -
"Jumala, teit upean ihmeen, -
mutta huomenna on taas kokous. He tuovat mukanaan sairaita ystäviä.
Toivottavasti teet sen uudestaan!"
Kun kävelin portaita, tietokoneeni soitti satunnaisia pätkiä.
Minulla oli koneella pieni opetus Kathryn Kuhlmanilta.
Hän sanoi: "Aina kun nousen lavalle, kuolen tuhat kuolemaa -
tietäen, että siellä on ihmisiä, joille tämä on heidän viimeinen toivonsa."
Ajattelin: "Ymmärrän!"
Kun tulin huoneeseeni, kuulin, mitä hän sitten sanoi.
Hän sanoi: "Mutta minä rohkaisen itseäni tietäen, -
että kaiken, mitä Jeesus teki maan päällä, Hän teki ihmisenä, -
joka oli täydelleen riippuvainen Pyhästä Hengestä.
Eikä Pyhä Henki ikinä tuottanut Hänelle pettymystä.
Eikä Pyhä Henki ikinä tuota sinulle pettymystä."
Oli kuin Jumala olisi antanut suukon. Tiesin Hänen rohkaisevan minua.
Seuraavana iltana avautui toinen kuuro korva. Tapahtui lisää ihmeitä.
En enää pysy laskuissa, montako kuuroa korvaa on avautunut.
Olen nähnyt enemmän ihmeitä kuin pystyn muistamaankaan.
Viime kädessä kysymys on tästä: voit luottaa Jumalaan, -
kun tiedät, että Hän rakastaa sinua. Voit luottaa johonkuhun, jonka tunnet.
Jumala haluaa, että tunnet Hänet todella läheisesti.
Jotta voit tuntea Hänet, niin että voisit tietää, kuka sinä olet.
Kun katselemme Häntä ja tunnemme Hänet, -
Hänen tuntemisessaan on kaikki, mikä tarvitaan elämään ja jumalisuuteen.
Läheisyydestä Hänen kanssaan meillä on voima, -
niin että voimme pitää kiinni kaikista lupauksista -
ja Jumalan voimasta, joka on saata- villamme, jotta voimme vapauttaa -
Jumalan kirkkautta ympärillämme oleville, -
jotta hekin voivat kokea Hänet ja nähdä Hänet.
Jumala haluaa tehdä ihmeitä.
Jumala haluaa kanssasi yhteyden, joka saa sinut vaeltamaan, -
ei epävarmana ihmisenä, joka yrittää elää kristityn elämää, -
vaan sellaisena, joka todella tietää, kuka hän on Kristuksessa.
Kuka sinä ajattelet olevasi?
Uskotko, että et enää elä sinä -
vaan Kristus sinussa?
Se on ainoa tie pelastukseen.
Jos todella uskot, annat elämäsi Kristukselle, ja Hän ottaa sen.
Sitten Hän antaa sinulle uuden elämän. Se on ainoa tapa -
vaeltaa yhteydessä Jumalan kanssa.
Mitä yhteyttä on valkeudella ja pimeydellä?
Ei voi olla yhteyttä Jumalan kanssa, jos on täynnä syntiä.
Mutta jos vaihdat synnit pois ja otat uskossa vastaan anteeksiannon -
ja Jumalan vanhurskauden, Hän antaa sinulle voiman elää pyhästi.
Elää eri tavalla. Jos mokaat, Hän ei hylkää sinua.
Hän haluaa muistuttaa sinua totuudesta, kuka sinä todella olet.
Et enää ole se, joka olit ennen.
Olet nyt niin kuin Hän on tässä maailmassa.
Olet yhteydessä Häneen. Olet osa Kristus-ruumista.
Hän on pää. Sinä olet ruumis.
Sinut on tehty uudeksi luomukseksi Hänessä Hänen voimallaan.
Pyhä Henki haluaa rohkaista sinua.
Hän haluaa voimauttaa sinut elämään Jumalan rakkaudessa, -
niin että maailma ympärilläsi voi kokea Kristuksen hyvyyden.
Rukoilen, että Pyhä Henki herättäisi sinut -
totuuteen siitä, kuka olet Hänessä.
Että Hän herättää sinut suhteeseen ja yhteyteen kanssaan, -
niin että voit todella nauttia elämästä, -
joka on vanhurskautta, rauhaa ja iloa Pyhässä Hengessä.
Jumalan siunausta!
Rohkaisen sinua tukemaan TV7-työtä.
Tämä on upea mahdollisuus viedä Jumalan Sanaa -
koko kansakunnalle ja ympärillä oleville kansoille.
TV7-työ vaikuttaa voimallisesti ihmisten elämään -
ja vie Kristuksen todellisuutta niille, jotka eivät vielä Häntä tunne.
Tue työtä, jotta voimme viedä evankeliumin sitä tarvitseville.
Suomennos: Marianne Tenetz